Public procurement notice: Voluntary Ex Ante Transparency Notice
Published: 2022-02-02
Buyer: Puolustusvoimat
Country: FI
Contract type: Services
Procedure: Contract award without prior publication
CPV classification: 72230000: Custom software development services
Estimated value: 148000 EUR

Technical requirements: Hankinnan kohteena on ohjelmistokehitys ja ylläpito PVKULTU-ohjelmistoon. Ohjelmisto linkitetään jo käytössä olevaan KULTI-järjestelmään sekä liikenteen turvallisuusvirasto Traficomin kysymyspankkiin ja kuva-aineistoon. Ohjelmistoa käytetään kuljettajatutkinnon vastaanottamisessa ja sillä testataan tutkinnonsuorittajien liikenneosaaminen.
Hankinnalla hankitaan Traficomilla käytössä olevan ohjelmiston Puolustusvoimien tarpeisiin räätälöidyn PVKULTU-järjestelmän ylläpito- ja kehitystyö. Puolustusvoimien oli siirryttävä kuljettajantutkintojen hallinnoinnissa KULTU-järjestelmän käyttöön, jotta muun muassa taataan ajantasainen ajokorttiluokkia koskeva teoriakoeaineisto sekä viimeisimmät ajo- ja teoriakokeiden arviointiperusteet. Puolustusvoimat ei suoraan pysty integroitumaan Traficomin KULTU-järjestelmään teknisten haasteiden johdosta, vaan Puolustusvoimille oli hankittava vastaava järjestelmä erillisenä.
Hankinnalla turvataan kuljettajantutkintojen luotettava suorittaminen nykyaikaista järjestelmää hyväksikäyttäen.
EU-kynnysarvon ylittäviin hankintoihin sovellettavat suorahankintaperusteet on kirjoitettu tyhjentävinä hankintalain 40 §:ään. Hankintalain 40 §:n 2 momentin 2 kohdan nojalla Hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan.
Lain kuljettajantutkintotoiminnan järjestämisestä (10.7.1998/535) 3 §:n nojalla kuljettajantutkintotoiminnasta vastaa Liikenteen turvallisuusvirasto, Traficom Lain 3a§:n nojalla Traficom voi hoitaa kuljettajantutkintotoiminnan hankkimalla tarvittavia palveluja Suomessa toimivilta julkisilta tai yksityisiltä palvelujen tuottajilta. Puolustusvoimat ja Traficomin sopimuskumppani Ajovarma ovat Suomen ainoat kuljettajatutkinnon vastaanottoon oikeutetut tahot. Liikenteen turvallisuusvirasto Traficom on luovuttanut kuljettajatutkinnon vastaanotossa käytettävän ohjelmiston lähdekoodin Puolustusvoimien omaan käyttöön veloituksetta (sopimus PVSOP 207/2017). Yhteisen ohjelmiston käytöllä varmistetaan, että kuljettajatutkinnon vastaanottoon liittyvät lain vaatimukset ja mahdolliset muutokset ja korjaukset ovat nopeasti käytössä yhdenmukaisesti sekä Puolustusvoimilla että Traficomin sopimuskumppanilla Ajovarmalla.
Gofore Oy on kehittänyt Traficomille käyttötarkoitukseen soveltuvan ohjelmiston. Gofore Oy:llä on välitön kyky räätälöidä Traficomille kehitetty ohjelmisto Puolustusvoimien vaatimuksia vastaavaksi. Muutostarve koskee Puolustusvoimien käyttöön tarkoitettuja lisäkysymyksiä (SA-kysymykset).  Gofore Oy on Traficomin ohjelmistotoimittaja ja kykenee tekemään korjaukset ja muutokset nopeasti sekä Traficomin sopimuskumppanilla Ajovarmalla käytössä olevaan ohjelmistoversioon, että Puolustusvoimille räätälöitävään PVKULTU-järjestelmään.
Vastaavaa osaamista samanlaisista ohjelmistoista liittyen kuljettajakoulutukseen ei ole hankittavissa muilta toimijoilta sen vaikuttamatta järjestelmien yhteensopivuuteen Traficomin vastaavan ohjelmiston kanssa. Toimittajan vaihtuminen johtaisi teknisen osaamisen puolesta järjestelmän ylläpidon ja kehittämisen vaarantumiseen, mikä aiheuttaisi suhteettoman suuria teknisiä vaikeuksia kuljettajakoulutuksen ohjelmistoympäristön käytössä ja ylläpidossa. Toimittajan vaihdoksesta aiheutuisi merkittäviä viivästymisiä ajo-opetuksessa. Tästä aiheutuisi myös kohtuuttoman suuret kustannukset verrattuna siihen, että valmisohjelmisto tilataan Gofore Oy:ltä.
Edellä mainituilla perusteilla on selvää, että vain Gofore Oy voi ainoana toimittajana toteuttaa hankinnan ja tuottaa PVKULTU-ohjelmiston ylläpito- ja kehitystyön Puolustusvoimille.
Hankintasopimus voidaan solmia aikaisintaan 14 päivän kuluttua suorahankintailmoituksen julkaisemisesta.


Winner: Gofore Oy
Award value: 148000